[](https://www.facebook.com/MagyarEpitomuveszekSzovetsege/photos/a.113335495490633.20863.113167015507481/973966349427539/?type=3)

Életrajza:

**Zalaváry Lajos** ([Budapest](https://hu.wikipedia.org/wiki/Budapest%22%20%5Co%20%22Budapest), [1923](https://hu.wikipedia.org/wiki/1923%22%20%5Co%20%221923). [június 1.](https://hu.wikipedia.org/wiki/J%C3%BAnius_1.%22%20%5Co%20%22J%C3%BAnius%201.) – 2018. február ) a [Nemzet Művésze](https://hu.wikipedia.org/wiki/A_Nemzet_M%C5%B1v%C3%A9sze_d%C3%ADj%22%20%5Co%20%22A%20Nemzet%20M%C5%B1v%C3%A9sze%20d%C3%ADj) címmel kitüntetett, [Ybl](https://hu.wikipedia.org/wiki/Ybl_Mikl%C3%B3s-d%C3%ADj%22%20%5Co%20%22Ybl%20Mikl%C3%B3s-d%C3%ADj)- és [Kossuth-díjas](https://hu.wikipedia.org/wiki/Kossuth-d%C3%ADj%22%20%5Co%20%22Kossuth-d%C3%ADj) magyar építész.

Zalaváry Lajos 1923. június 1-jén született Budapesten. [1942](https://hu.wikipedia.org/wiki/1942%22%20%5Co%20%221942)-ben iratkozott be a [József Nádor Műszaki Egyetem](https://hu.wikipedia.org/wiki/Budapesti_M%C5%B1szaki_%C3%A9s_Gazdas%C3%A1gtudom%C3%A1nyi_Egyetem%22%20%5Co%20%22Budapesti%20M%C5%B1szaki%20%C3%A9s%20Gazdas%C3%A1gtudom%C3%A1nyi%20Egyetem) Építészmérnöki Karára. Tanulmányait a II. világháború megszakította. Évfolyamtársaival, többek között [Farkasdy Zoltánnal](https://hu.wikipedia.org/wiki/Farkasdy_Zolt%C3%A1n%22%20%5Co%20%22Farkasdy%20Zolt%C3%A1n) és [Jánossy Györggyel](https://hu.wikipedia.org/wiki/J%C3%A1nossy_Gy%C3%B6rgy_%28%C3%A9p%C3%ADt%C3%A9sz%29%22%20%5Co%20%22J%C3%A1nossy%20Gy%C3%B6rgy%20%28%C3%A9p%C3%ADt%C3%A9sz%29) [1944](https://hu.wikipedia.org/wiki/1944%22%20%5Co%20%221944)-ben SAS behívóval [Németországba](https://hu.wikipedia.org/wiki/N%C3%A9metorsz%C3%A1g%22%20%5Co%20%22N%C3%A9metorsz%C3%A1g) vitték. [1945](https://hu.wikipedia.org/wiki/1945%22%20%5Co%20%221945)-ben a háború befejezése [Dániában](https://hu.wikipedia.org/wiki/D%C3%A1nia%22%20%5Co%20%22D%C3%A1nia) éri; a következő évben [Stockholmban](https://hu.wikipedia.org/wiki/Stockholm%22%20%5Co%20%22Stockholm), [Várhegyi György](https://hu.wikipedia.org/w/index.php?title=V%C3%A1rhegyi_Gy%C3%B6rgy&action=edit&redlink=1" \o "Várhegyi György (a lap nem létezik)) irodájában dolgozik. („A Halléba, majd a háború végén Dániába sodródott hallgatókat a tanári karból Korompay György, Pelikán József és Somogyi László vezette. A Dániát és többnyire Svédországot is megismerő fiatal építészek 1946-ban tértek haza, feltöltve az északi építészet benyomásaival. Farkasdy Zoltán, Jánossy György, Zalaváry Lajos, Pál Balázs, [Dragonits Tamás](https://hu.wikipedia.org/w/index.php?title=Dragonits_Tam%C3%A1s&action=edit&redlink=1" \o "Dragonits Tamás (a lap nem létezik)), Harasta Miklós, Hottovy Tibor azok, akik az 1950-es években vagy később e hatást építészetünkre közvetítették.”) Az 1945-[1946](https://hu.wikipedia.org/wiki/1946%22%20%5Co%20%221946)-os [skandináviai](https://hu.wikipedia.org/wiki/Skandin%C3%A1via%22%20%5Co%20%22Skandin%C3%A1via) tartózkodása jelentősen hatott későbbi munkásságára.

Hazatérve – még egyetemistaként – olyan építészek irodájában dolgozott, mint [Kismarty-Lechner Jenő](https://hu.wikipedia.org/wiki/Kismarty-Lechner_Jen%C5%91%22%20%5Co%20%22Kismarty-Lechner%20Jen%C5%91), [Virágh Pál](https://hu.wikipedia.org/w/index.php?title=Vir%C3%A1gh_P%C3%A1l&action=edit&redlink=1" \o "Virágh Pál (a lap nem létezik)), [Rácz György](https://hu.wikipedia.org/w/index.php?title=R%C3%A1cz_Gy%C3%B6rgy&action=edit&redlink=1" \o "Rácz György (a lap nem létezik)). Egyetemi tanulmányait folytatva [1949](https://hu.wikipedia.org/wiki/1949%22%20%5Co%20%221949)-ben szerzett építész diplomát. Tanárai: – többek között – [Kotsis Iván](https://hu.wikipedia.org/wiki/Kotsis_Iv%C3%A1n%22%20%5Co%20%22Kotsis%20Iv%C3%A1n), [Weichinger Károly](https://hu.wikipedia.org/wiki/Weichinger_K%C3%A1roly%22%20%5Co%20%22Weichinger%20K%C3%A1roly) voltak. Diplomamunkájában egy Szobrászati Múzeum épületét kellett megterveznie.

Diplomájának megszerzése után – még 1949-ben – a MATI-ból akkor alakított Középülettervező Vállalat (KÖZTI) kezdett dolgozni [Janáky István](https://hu.wikipedia.org/wiki/Jan%C3%A1ky_Istv%C3%A1n_%28%C3%A9p%C3%ADt%C3%A9sz%2C_1901%E2%80%931966%29%22%20%5Co%20%22Jan%C3%A1ky%20Istv%C3%A1n%20%28%C3%A9p%C3%ADt%C3%A9sz%2C%201901%E2%80%931966%29) műtermében. Janáky mellett – [Farkasdy Zoltánnal](https://hu.wikipedia.org/wiki/Farkasdy_Zolt%C3%A1n%22%20%5Co%20%22Farkasdy%20Zolt%C3%A1n) és [Jánossy Györggyel](https://hu.wikipedia.org/wiki/J%C3%A1nossy_Gy%C3%B6rgy_%28%C3%A9p%C3%ADt%C3%A9sz%29%22%20%5Co%20%22J%C3%A1nossy%20Gy%C3%B6rgy%20%28%C3%A9p%C3%ADt%C3%A9sz%29) – részt vett a [Miskolci Nehézipari Egyetem](https://hu.wikipedia.org/wiki/Miskolci_Egyetem%22%20%5Co%20%22Miskolci%20Egyetem) tervezésében. Ott volt, amikor id. Janáky István vezetésével [1953](https://hu.wikipedia.org/wiki/1953%22%20%5Co%20%221953)-an megalakították a [MÉSZ Mesteriskoláját](https://hu.wikipedia.org/wiki/Mesteriskola%22%20%5Co%20%22Mesteriskola), nyolc idősebb építésszel, köztük Weichinger Károllyal, Rimanóczy Gyulával, Nyíri Istvánnal és az I. ciklusának 21 fiatal építésszel együtt hallgatója is volt 1953-55 között, majd később a IV-VI. ciklus mestere - vezető építésze lett.

Zalaváry Lajos a teljes szakmai pályafutása alatt mindvégig a [KÖZTI](https://hu.wikipedia.org/wiki/K%C3%B6z%C3%A9p%C3%BClettervez%C5%91_V%C3%A1llalat%22%20%5Co%20%22K%C3%B6z%C3%A9p%C3%BClettervez%C5%91%20V%C3%A1llalat)-ben dolgozott, kezdetben id. Janáky István műtermében, majd [1965](https://hu.wikipedia.org/wiki/1965%22%20%5Co%20%221965)-től műteremvezetőként. Nyugdíjba vonulásáig a Középülettervező Vállalat vezető építésze volt.

Korai önálló alkotása volt a Feldebrőn 1952-ben épült iskola, kétoldali bevilágítású osztálytermekkel, a Budapest, III. Zsigmond téri lakóháztömb 1954-ben, mely a háború előtti modern téglaházak hagyományait idézi, vagy a [Csepel-Csillagtelep](https://hu.wikipedia.org/wiki/Csepel-Csillagtelep%22%20%5Co%20%22Csepel-Csillagtelep) nevű városrész 1955-ből, melyekért 1956-ban az [Ybl Miklós-díj](https://hu.wikipedia.org/wiki/Ybl_Mikl%C3%B3s-d%C3%ADj%22%20%5Co%20%22Ybl%20Mikl%C3%B3s-d%C3%ADj) II. fokozatát kapta. Ezen időszak alkotásai közé sorolható a [gyöngyösi](https://hu.wikipedia.org/wiki/Gy%C3%B6ngy%C3%B6s_%28telep%C3%BCl%C3%A9s%29%22%20%5Co%20%22Gy%C3%B6ngy%C3%B6s%20%28telep%C3%BCl%C3%A9s%29) Vásártér lakótelepe (1954–55) és a Budapesten épült Lukács utca 3.

Az [1958](https://hu.wikipedia.org/wiki/1958%22%20%5Co%20%221958)-ban elkészült [jászberényi](https://hu.wikipedia.org/wiki/J%C3%A1szber%C3%A9ny%22%20%5Co%20%22J%C3%A1szber%C3%A9ny) fürdő a korszak egyik legérdekesebb és legmarkánsabb épülete, egészen egyedi törekvést jelentett Zalaváry Lajos építészetében, melynek további kísérletei csak a tervezőasztalig jutottak, azonban az 1950-60-as évek legszebb alkotásai közé sorolható.

Fontos változást jelentett építészeti munkásságában, hogy [1965](https://hu.wikipedia.org/wiki/1965%22%20%5Co%20%221965)-ben átvette a műterem vezetését. Zalaváry 1960-as évekbeli épületein id. Janáky István hatása is érződik, mint például: [BME](https://hu.wikipedia.org/wiki/BME%22%20%5Co%20%22BME) kollégium és étterem (1965–68), [Nagyothallók Állami Intézete](https://hu.wikipedia.org/wiki/Dr._T%C3%B6r%C3%B6k_B%C3%A9la_%C3%93voda%2C_%C3%81ltal%C3%A1nos_Iskola%2C_Speci%C3%A1lis_Szakiskola_EGYMI_%C3%A9s_Koll%C3%A9gium%22%20%5Co%20%22Dr.%20T%C3%B6r%C3%B6k%20B%C3%A9la%20%C3%93voda%2C%20%C3%81ltal%C3%A1nos%20Iskola%2C%20Speci%C3%A1lis%20Szakiskola%20EGYMI%20%C3%A9s%20Koll%C3%A9gium) (1965–66). A hatvanas évek végétől a közelmúltig több városképileg is jelentős létesítményt tervezett: a Hotel Atrium-Hyatt (ma: Sofitel) szálloda a pesti [Dunakorzó](https://hu.wikipedia.org/wiki/Dunakorz%C3%B3%22%20%5Co%20%22Dunakorz%C3%B3) meghatározó eleme (1972–82). Ez mondható el a [Múzeum körút](https://hu.wikipedia.org/wiki/Kisk%C3%B6r%C3%BAt%22%20%5Co%20%22Kisk%C3%B6r%C3%BAt) és [Rákóczi út](https://hu.wikipedia.org/wiki/R%C3%A1k%C3%B3czi_%C3%BAt%22%20%5Co%20%22R%C3%A1k%C3%B3czi%20%C3%BAt) sarkán (Astoria) épült East-West Center irodaház épületére is.

A [magyarországi](https://hu.wikipedia.org/wiki/Magyarorsz%C3%A1g%22%20%5Co%20%22Magyarorsz%C3%A1g) posztmodern törekvések példája a [veszprémi](https://hu.wikipedia.org/wiki/Veszpr%C3%A9m%22%20%5Co%20%22Veszpr%C3%A9m) ifjúsági ház ([1983](https://hu.wikipedia.org/wiki/1983%22%20%5Co%20%221983)) és a [gödöllői](https://hu.wikipedia.org/wiki/G%C3%B6d%C3%B6ll%C5%91%22%20%5Co%20%22G%C3%B6d%C3%B6ll%C5%91) Biotechnológiai Kutatóközpont épülete([1990](https://hu.wikipedia.org/wiki/1990%22%20%5Co%20%221990)). A [nagykanizsai](https://hu.wikipedia.org/wiki/Nagykanizsa%22%20%5Co%20%22Nagykanizsa) Könyvtár építészeti megfogalmazásánál figyelembe vette a szomszédos épületeket, a harmincas években tervezett református templomot és a húszas években [Medgyaszay István](https://hu.wikipedia.org/wiki/Medgyaszay_Istv%C3%A1n%22%20%5Co%20%22Medgyaszay%20Istv%C3%A1n) által tervezet színházépületet.

A Magyar Építőművészek Szövetségének alapító tagja. [1950](https://hu.wikipedia.org/wiki/1950%22%20%5Co%20%221950)-től óraadó tanár a BME Középülettervezési tanszékén, MÉSZ Mesteriskola vezető építésze (IV-VI. ciklus), a [Magyar Művészeti Akadémia](https://hu.wikipedia.org/wiki/Magyar_M%C5%B1v%C3%A9szeti_Akad%C3%A9mia%22%20%5Co%20%22Magyar%20M%C5%B1v%C3%A9szeti%20Akad%C3%A9mia) tagja ([2001](https://hu.wikipedia.org/wiki/2001%22%20%5Co%20%222001)).

## Kitüntetései:

* [Ybl Miklós-díj](https://hu.wikipedia.org/wiki/Ybl_Mikl%C3%B3s-d%C3%ADj%22%20%5Co%20%22Ybl%20Mikl%C3%B3s-d%C3%ADj) (1956, 1966)
* [Reitter Ferenc-díj](https://hu.wikipedia.org/wiki/Reitter_Ferenc-d%C3%ADj_%28Budapest_F%C5%91v%C3%A1ros_Tan%C3%A1csa%29%22%20%5Co%20%22Reitter%20Ferenc-d%C3%ADj%20%28Budapest%20F%C5%91v%C3%A1ros%20Tan%C3%A1csa%29) (1983)
* [Kossuth-díj](https://hu.wikipedia.org/wiki/Kossuth-d%C3%ADj%22%20%5Co%20%22Kossuth-d%C3%ADj) (1991)
* [Pro Architectura díj](https://hu.wikipedia.org/wiki/Pro_Architectura_d%C3%ADj%22%20%5Co%20%22Pro%20Architectura%20d%C3%ADj) (1992)
* [Prima díj](https://hu.wikipedia.org/wiki/Prima_Primissima_d%C3%ADj%22%20%5Co%20%22Prima%20Primissima%20d%C3%ADj) (2009)
* [A Magyar Érdemrend középkeresztje](https://hu.wikipedia.org/wiki/A_Magyar_%C3%89rdemrend_k%C3%B6z%C3%A9pkeresztje%22%20%5Co%20%22A%20Magyar%20%C3%89rdemrend%20k%C3%B6z%C3%A9pkeresztje) (2013)
* [A Nemzet Művésze](https://hu.wikipedia.org/wiki/A_Nemzet_M%C5%B1v%C3%A9sze_d%C3%ADj%22%20%5Co%20%22A%20Nemzet%20M%C5%B1v%C3%A9sze%20d%C3%ADj) (2014)

*forrás: www.wikipédia.hu, www.kozti.hu*